**Referat DSOG bestyrelsesmøde**

**Hindsgavl**

**12. april 2018 kl. 10.00 – 15.00**

Ordstyrer: Malou Barbosa                            Referent: Julie Hartnack Tharin

*Tilstede: Thomas Larsen (TL), Hanne Brix Westergaard (HBW), Pia Ertberg (PE), Lars Henning Pedersen (LHP), Malou Barbosa (MB), Søren Lunde (SL), Vibeke Kramer Lysdal (VKL), Jeannet Lauenborg (JL), Frank Pedersen (FP), Julie Hartnack Tharin (JHT), Camilla Mandrup (CM), Charlotte Floridon (CF)*

*Afbud: Ingen*

*Interesseerklæringer: Ingen*

1. Godkendelse af referat d. 16. marts 2018

*Referat godkendes med få rettelser.*

1. Nyt fra:

* *FYGO*: ny bestyrelse konstitueret og første BM afholdt. Ny formand: Fjola Jonsdottir, kursist FYGOs DSOG repræsentant: Ida Jepsen, kursist.

  Årsregnskab med underskud som der er budgetteret med.

FYGO internat med fint fremmøde og et godt møde.

Uddannelses prisen skal uddeles i morgen, og vinderen er fundet blandt mange værdige kandidater.

* *UU:* intet nyt
* *EFU:* alle medlemmer er på genvalg og genopstiller. NFOG EC møde 19/4 i DK. Her vil man planlægge kurset/mødet ”Ethical dilemmas” der afholdes i Stockholm 18.-19. April 2019. Herudover vil man på mødet i næste uge kigge på de nordiske landes speciallæge uddannelse og sammenholde dette med RCOG.

NFOG Scientific Committee har fornyligt diskuteret certificering i speciallægeuddannelsen i de nordiske lande. Indtil videre er der ikke lagt op til ændringer i de nordiske lande.

Der forelægger dokument fra NFYOG omkring de nordiske speciallæge uddannelser. Denne skrivelse vil FYGO sende til EFU inden mødet.

* *DFKO*: Der har været general forsamling. Frank H. Pedersen valgt som ny formand i stedet for Charlotte Floridon, der går af efter 10 år i DFKO regi. Morten Hedegaard valgt som DFKO’s repræsentant i DSOG. Første bestyrelsesmøde i den nye bestyrelse afholdes i næste uge. DFKO vil i den nærmeste tid arbejde med diagnosekodninger samt PRO (Patient Rapporterede Outcome).

Frivillige sundheds personer problematik: møde med styrelsen for patient sikkerhed samt lægeforenings chef jurist: Der skal opsættes nogle ”parametre” samt nye faglige normer, Charlotte Floridon forbliver i denne arbejdsgruppe.

* *Kassereren:* Årsregnskab og budget foreligger. Flere kontingenter har været ubetalt pga. lægeforeningens nye IT system. Dette er dog opklaret og pengene er ved at være indhentet.
* *Webmasteren*: Opgave glidning til Malou.
* *Organisatorisk sekretær*: Fremtidige datoer for forårsmøde besluttes: 2019 5.-6. april, 2020 24.-25. april, 2021: 16.-17. april, 2022: 29.-30. Strategimøde på Hesselet d.31.8-1.9 2018 er booket.

*Videnskabelig sekretær*: Deltager i telefonmøde med professor kollegiet d.d. Derudover intet nyt.

1. *Nyt fra formanden*: Møde med Danske Regioner; status på fødeområdet. Tilstede ved mødet bl.a. Anne Wilhelmsen kontaktperson samt kontorchef Thomas Jensen; fortsatte diskussioner samt forhandlinger omkring fødeområdet. Bolden kastes lidt frem og tilbage mellem danske regioner samt sundhedsministeren. Forslag fra DSOG; fødeområdet skal i finanslovsforhandlingerne. Ilden skal holdes i gang, DSOG må være aktive i dette. Forskellige strategier for dette diskuteres.

Fertility awareness møde med blandt andet politiker Sofie Hæstorp. Fødeklinikker kontra fødeafdeling i Reg. Hovedstaden diskuteret.

LOGO møde d.d. kl 15.

Konstruktivt møde i subspecialiseringsudvalget i Marts. Flere subspecialer har en færdig uddannelses plan. Arbejdsgruppen fortsætter med Hanne Brix Westergaard som formand.

1. *Nyt fra næstformanden*: FIGO udpegning af members til executive board; ingen nye indstillinger herfra. Der er forfattet et ”Criminalisation Statement”, som findes aktuelt i forhold til ”Svendborgsagen”. Lægges på DSOGs hjemmeside.

1. *Forårsmødet inkl. GF og årsregnskab/budget (alle)*

* Fremlæggelsen af Sechers pris diskuteres.

Øvrige program løbes igennem.

Kassereren gennemgår årsregnskab samt budget til godkendelse til general forsamlingen i morgen.

Egenkapitalen på 2 mio kr. skal opretholdes. For at forhindre at denne udhules, vil man forelægge generalforsamlingen forslag om kontingent forhøjelse.

1. *Svangre og fødeområdet inkl. stormøde med Jordemoderforeningen og artikel fra Hvidovre:*

17. september skal der holdes stormøde med Jordemoderforeningen. DSOG bestyrelse vil deltage.

Man diskuterer betaling af mødet samt evt. udstillere. Bestyrelsens holdning er, at afdelingerne må betale for møde deltagelse. Man er i bestyrelsen enig i, at man ikke kan bifalde udstillere på mødet. Dette en principiel beslutning.

1. *Tilskud til TOF*: der ydes ikke tilskud til dette fra DSOG.

1. *NFOG inkl. Regnskab*. NFOG har ekstra midler. Egen kapitalen er omkring 10 mio kr. Fra DSOG foreslås forskellige løsningsmodeller på dette, blandt andet at budgetterne øges, alternativt at kontingentet til NFOG nedsættes.

1. *Køb af referenceprogram – Covidence*. Gemmes til strategi seminar, hvor ligeledes repræsentanter fra Sandbjerg styregruppe vil deltage. Det står dog Hindsgavl styregruppen frit for at prioritere indkøb af dette.
2. *Strategiseminar inkl. økonomi styregrupper.* Planlagt til September 2018. Styregrupperne skal inviteres til dialog til strategiseminaret.

Program fastsættes og udsendes snarligt.

1. *Graviditetsspecifikke referenceintervaller – opfølgning*: behandlet ved et tidligere bestyrelses møde.
2. *Evt.*:  Camilla: FYGO har diskuteret administrationsgebyret i lægeforeningen, i form af at man som medlem af FYGO skal være medlem af DSOG. Dette er ikke tilfældet i andre specialer.

Holdninger til dette diskuteres.

Thomas: Udpegning af personer til ”Diabetes Academy”. Mulige kandidater diskuteres. 3 personer indstilles.

Der kommet endnu en forespørgsel fra ”Practio” omkring p-pille brug. Der henvises til SST.